เคเคฟันด์กำไรหุ้นสหรัฐเข้าเป้า7%
บลจ.เกียริตนาคิน ปิดกองทุนทาร์เก็ตฟันด์ลงทุนหุ้นสหรัฐ หลังกำไร 7% ใช้เวลา 4 เดือน เตรียมส่งกองใหม่ลุยตลาดเกิดใหม่
3 เม.ย. 2555

บลจ.เกียริตนาคิน ปิดกองทุนทาร์เก็ตฟันด์ลงทุนหุ้นสหรัฐ หลังกำไร 7% ใช้เวลา 4 เดือน เตรียมส่งกองใหม่ลุยตลาดเกิดใหม่
นายศุภกร สุนทรกิจ  กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน เปิดเผยว่า บริษัทบริหารกองทุนเปิดเคเค  ยูเอส ทาร์เก็ต 7% #1 ซึ่งเป็นกองทุนทาร์เก็ตฟันด์เข้าเป้าหมายกำไร 7% โดยใช้เวลาเพียง 4 เดือน จากกำหนดไว้ 7 เดือน 
ทั้งนี้ เป็นไปตามเงื่อนไขสามารถปิดกองทุนก่อนครบกำหนดอายุโครงการหากสร้างผลตอบแทน 7% หรือมูลค่าสินทรัพย์สุทธิ (NAV) มีมูลค่ามากกว่าหรือเท่ากับ 10.85 บาท
“เคเคฟันด์มองว่าเศรษฐกิจโลกปีนี้ฟื้นตัวในระดับที่ค่อนข้างดีอย่างต่อเนื่อง ยูโรโซนและสหรัฐฯ เริ่มมีเสถียรภาพ และอัตราเงินเฟ้อมีแนวโน้มลดลง  ธนาคารกลางสามารถใส่นโยบายกระตุ้นเศรษฐกิจได้มากขึ้น เป็นสัญญาณเชิงบวกของตลาดที่จะปรับตัวสูงขึ้น  อย่างไรก็ตาม ประเทศมหาอำนาจของตลาดเกิดใหม่ เช่น จีน รัสเซีย บลาซิล จะเติบโตได้เร็วมากกว่าประเทศในยุโรปและอเมริกา”นายศุภกร กล่าว
อย่างไรก็ตามในช่วงต้นเดือนเม.ย. 2555 บริษัทเตรียมออกกองทุนเปิดเคเค โกลบอล อีเมอร์จิ้ง ทริกเกอร์ 7%#1  โดยตั้งเป้า 7% และจะปิดโครงการให้เร็วที่สุด